
38 DR.30.6.2005 

 
mengubah Lembaga Pengarah pun mestilah mendapat kelulusan daripada Bank Negara 
sebelum apa-apa perubahan dibuat.  Jadi, saya ingat tidak timbul masalah penyelewengan 
pada masa akan datang.   

 Dato' Firdaus bin Harun:  Tuan Yang di-Pertua, difahamkan PNB Institut 
(Permodalan Nasional Berhad Institut) ada menganjurkan kursus yang dipanggil Certified 
Financial Planner (CFP) untuk konsultan dalam bidang saham amanah.  Jadi, soalan saya, 
saya minta penjelasan, adakah mereka yang lulus CFP ini juga layak menjadi wakil 
penasihat kewangan di bawah Akta ini.  Terima kasih, Tuan Yang di-Pertua.   

 Dato' Seri Dr. Hilmi bin Yahaya:  Tuan Yang di-Pertua, mengenai kursus yang 
dijalankan oleh PNB ini selepas kelulusan undang-undang ini maka semua kursus yang 
hendak dijalankan berkenaan dengan financial adviser ini hendaklah mendapat kelulusan 
daripada Bank Negara dahulu.  Apa yang saya hendak sebut di sini bahawa adalah 
kawalan akan menjadi cukup ketat supaya kita dapat menyelia keseluruhan industri ini.   

 Yang Berhormat bagi Pasir Mas dan Yang Berhormat bagi Jerai, tentang membuat 
sesuatu keputusan bagi mengenal pasti sama ada undang-undang insurans itu mengikut 
syariah atau tidak.  Tuan Yang di-Pertua, orang ramai diberi pilihan sama ada ingin 
membeli perlindungan insurans konvensional ataupun mendapatkan perlindungan takaful 
mengikut syariah.  Bagi mereka yang beragama Islam, mereka juga mempunyai pilihan 
untuk membeli produk takaful.  Buat masa ini, Rang Undang-undang Insurans Pindaan 
2005 ialah berkaitan dengan insurans konvensional dan seperti yang saya sebut tadi 
mungkin pada tahun hadapan, insya-Allah, kita akan bentangkan pindaan tentang Rang 
Undang-undang Takaful.   

 Yang Berhormat bagi Pasir Puteh, kerajaan patut mengkaji semula polisi insurans 
di Malaysia, jika rakyat hanya membuta tuli menandatangani polisi insurans ataupun 
mendapat pampasan yang lewat maka ini akan dikenali sebagai satu penipuan.  Oleh itu, 
dalam Islam ia dianggap sebagai ‘gharar’ dan tidak sesuai dengan pembangunan insurans 
di Malaysia dan tidak mencerminkan masyarakat Islam Hadhari.  

 Tuan Yang di-Pertua, pemegang polisi boleh melaporkan penipuan kepada Bank 
Negara dan tindakan boleh diambil ke atas agen insurans yang memaksa seseorang 
menandatangani polisi insurans tanpa memberi penjelasan yang sewajarnya.  Bank Negara 
Malaysia telah memperkenalkan langkah-langkah untuk meningkatkan profesionalisme 
agen insurans serta menjalankan program pendidikan pengguna untuk perbaiki tahap 
kesedaran pengguna mengenai insurans.  Dan agen insurans dikehendaki mendapatkan 
maklumat yang cukup mengenai bakal pemegang polisi sebelum memberikan nasihat yang 
wajar mengenai sesuatu produk insurans hayat di bawah garis panduan mengenai amalan 
nasihat wajar bagi perniagaan insurans hayat ataupun guidelines on proper advice 
practices for life insurance business yang dikeluarkan oleh Bank Negara Malaysia.   

 Yang Berhormat bagi Setiu, bertanya siapakah yang bertanggungjawab untuk 
memberi kefahaman mengenai perkara-perkara berkaitan dengan insurans, contohnya 
insurans kemalangan, insurans motor dan sebagainya kepada orang ramai.  Tuan Yang di-
Pertua, program pendidikan pengguna bagi sektor .... 

 Tuan Haji Abdul Fatah bin Haji Haron:  [Bangun] 

 Tuan Yang di-Pertua:  Yang Berhormat bagi Rantau Panjang. 

 Tuan Haji Abdul Fatah bin Haji Haron:  Terima kasih.  Saya ada satu perkara 
yang hendak saya persoalkan di sini ialah tentang polisi insurans yang ditandatangani oleh 
mereka yang tidak mengetahui atau tidak boleh menguasai bahasa Inggeris.  Apakah boleh 
pihak kerajaan menetapkan supaya pihak insurans ini sewaktu mereka yang 
menandatangani ini disaksikan oleh orang-orang yang bertanggungjawab seperti justice 
office, majistret ataupun Pesuruhjaya Sumpah bagi memberi kepercayaan yang telus 
kepada mereka yang mengambil insurans polisi ini.  Terima kasih. 

 Dato' Seri Dr. Hilmi bin Yahaya:  Tuan Yang di-Pertua, kemudian sedikit ada 
jawapan ke atas soalan ini.  Yang Berhormat bagi Setiu, tentang kefahaman tadi mengenai 
perkara-perkara insurans.  Program pendidikan pengguna bagi sektor insurans dan takaful 
telah dilancarkan pada bulan Ogos 2003 dan dikenali sebagai info insurans.  Info insurans 



mengubah Lembaga Pengarah pun mestilah mendapat kelulusan daripada Bank Negara sebelum apa-apa perubahan dibuat. Jadi, saya ingat tidak timbul masalah penyelewengan pada masa akan datang. Dato' Firdaus bin Harun: Tuan Yang di-Pertua, difahamkan PNB Institut (Permodalan Nasional Berhad Institut) ada menganjurkan kursus yang dipanggil Certified Financial Planner (CFP) untuk konsultan dalam bidang saham amanah. Jadi, soalan saya, saya minta penjelasan, adakah mereka yang lulus CFP ini juga layak menjadi wakil penasihat kewangan di bawah Akta ini. Terima kasih, Tuan Yang di-Pertua. Dato' Seri Dr. Hilmi bin Yahaya: Tuan Yang di-Pertua, mengenai kursus yang dijalankan oleh PNB ini selepas kelulusan undang-undang ini maka semua kursus yang hendak dijalankan berkenaan dengan financial adviser ini hendaklah mendapat kelulusan daripada Bank Negara dahulu. Apa yang saya hendak sebut di sini bahawa adalah kawalan akan menjadi cukup ketat supaya kita dapat menyelia keseluruhan industri ini. Yang Berhormat bagi Pasir Mas dan Yang Berhormat bagi Jerai, tentang membuat sesuatu keputusan bagi mengenal pasti sama ada undang-undang insurans itu mengikut syariah atau tidak. Tuan Yang di-Pertua, orang ramai diberi pilihan sama ada ingin membeli perlindungan insurans konvensional ataupun mendapatkan perlindungan takaful mengikut syariah. Bagi mereka yang beragama Islam, mereka juga mempunyai pilihan untuk membeli produk takaful. Buat masa ini, Rang Undang-undang Insurans Pindaan 2005 ialah berkaitan dengan insurans konvensional dan seperti yang saya sebut tadi mungkin pada tahun hadapan, insya-Allah, kita akan bentangkan pindaan tentang Rang Undang-undang Takaful. Yang Berhormat bagi Pasir Puteh, kerajaan patut mengkaji semula polisi insurans di Malaysia, jika rakyat hanya membuta tuli menandatangani polisi insurans ataupun mendapat pampasan yang lewat maka ini akan dikenali sebagai satu penipuan. Oleh itu, dalam Islam ia dianggap sebagai 'gharar' dan tidak sesuai dengan pembangunan insurans di Malaysia dan tidak mencerminkan masyarakat Islam Hadhari. Tuan Yang di-Pertua, pemegang polisi boleh melaporkan penipuan kepada Bank Negara dan tindakan boleh diambil ke atas agen insurans yang memaksa seseorang menandatangani polisi insurans tanpa memberi penjelasan yang sewajarnya. Bank Negara Malaysia telah memperkenalkan langkah-langkah untuk meningkatkan profesionalisme agen insurans serta menjalankan program pendidikan pengguna untuk perbaikitahap kesedaran pengguna mengenai insurans. Dan agen insurans dikehendaki mendapatkan maklumat yang cukup mengenai bakal pemegang polisi sebelum memberikan nasihat yang wajar mengenai sesuatu produk insurans hayat di bawah garis panduan mengenai amalan nasihat wajar bagi perniagaan insurans hayat ataupun guidelines on proper advice practices for life insurance business yang dikeluarkan oleh Bank Negara Malaysia. Yang Berhormat bagi Setiu, bertanya siapakah yang bertanggungjawab untuk memberi kefahaman mengenai perkara-perkara berkaitan dengan insurans, contohnya insurans kemalangan, insurans motor dan sebagainya kepada orang ramai. Tuan Yang di- Pertua, program pendidikan pengguna bagi sektor .... Tuan Haji Abdul Fatah bin Haji Haron: [Bangun]. Tuan Yang di-Pertua: Yang Berhormat bagi Rantau Panjang. Tuan Haji Abdul Fatah bin Haji Haron: Terima kasih. Saya ada satu perkara yang hendak saya persoalkan di sini ialah tentang polisi insurans yang ditandatangani oleh mereka yang tidak mengetahui atau tidak boleh menguasai bahasa Inggeris. Apakah boleh pihak kerajaan menetapkan supaya pihak insurans ini sewaktu mereka yang menandatangani ini disaksikan oleh orang-orang yang bertanggungjawab seperti justice office, majistret ataupun Pesuruhjaya Sumpah bagi memberi kepercayaan yang telus kepada mereka yang mengambil insurans polisi ini. Terima kasih. Dato' Seri Dr. Hilmi bin Yahaya: Tuan Yang di-Pertua, kemudian sedikit ada jawapan ke atas soalan ini. Yang Berhormat bagi Setiu, tentang kefahaman tadi mengenai perkara-perkara insurans. Program pendidikan pengguna bagi sektor insurans dan takaful telah dilancarkan pada bulan Ogos 2003 dan dikenali sebagai info insurans. Info insurans.